CELEX: 62016TN0463
Language: hu
Date: 2016-08-22 00:00:00
Title: T-463/16. sz. ügy: 2016. augusztus 22-én benyújtott kereset – Portugália kontra Bizottság

24.10.2016   
            
            
               HU
            
            
               Az Európai Unió Hivatalos Lapja
            
            
               C 392/44
            
         2016. augusztus 22-én benyújtott kereset – Portugália kontra Bizottság
   (T-463/16. sz. ügy)
   (2016/C 392/58)
   Az eljárás nyelve: portugál
   
      Felek
   
   
      Felperes: Portugál Köztársaság (képviselők: L. Inez fernandes, M. Figueiredo, P. Estêvão és J. Saraiva de Aleida meghatalmazottak)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2016. június 20-i (EU) 2016/1059 bizottsági végrehajtási határozatot (az értesítés 2016. június 21-én a C(2016) 3753. sz. dokumentummal történt) abban a részében, amelyben az kizár az Európai Unió finanszírozásából 8 984 891,60 eurót a Portugál Köztársaság által a „Kölcsönös megfeleltetés” keretében bejelentett költségek vonatkozásában a 2011., 2012. és 2013. gazdasági év tekintetében;
            
         
               —
            
            
               az Európai Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes hat jogalapra hivatkozik.
   
               1.
            
            
               Az első, az indokolási kötelezettség megsértésére, valamint az 1290/2005/EK tanácsi rendeletnek a kifizető ügynökségek és más testületek akkreditációja és az EMGA és az EMVA számláinak elszámolása tekintetében történő alkalmazására vonatkozó részletes szabályok megállapításáról szóló, 2006. június 21-i 885/2006/EK bizottsági rendelet (HL 2006. L 171., 90. o.) 11. cikkének megsértésére alapított jogalap
            
         
               2.
            
            
               A második, a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendelet (HL 2009. L 30., 16. o.) 24. cikkének megsértésére, valamint a 73/2009/EK tanácsi rendeletnek a kölcsönös megfeleltetés, a moduláció és az integrált igazgatási és ellenőrzési rendszer tekintetében, az említett rendeletben létrehozott, mezőgazdasági termelők részére meghatározott közvetlen támogatási rendszerek keretében történő végrehajtására vonatkozó részletes szabályok megállapításáról, valamint az 1234/2007/EK tanácsi rendeletnek a kölcsönös megfeleltetés tekintetében, a borágazatban meghatározott támogatási rendszer keretében történő végrehajtására vonatkozó részletes szabályok megállapításáról szóló, 2009. november 30-i 1122/2009/EK bizottsági rendelet (HL 2009 L 316. 65. o.) 54. cikke c) pontja második bekezdésének és 71. cikkének megsértésére alapított jogalap.
            
         
               3.
            
            
               A harmadik, az 1122/2009/EK rendelet 26. és 53. cikkének megsértésére alapított jogalap.
            
         
               4.
            
            
               A negyedik, az indokolási kötelezettség megsértésére alapított jogalap.
            
         
               5.
            
            
               Az ötödik, a ne bis in idem elvének megsértésére alapított jogalap.
            
         
               6.
            
            
               A hatodik, az arányosság elvének megsértésére, valamint a közös agrárpolitika finanszírozásáról szóló, 2005. június 21-i 1290/2005/EK tanácsi rendelet (HL 2005. L 209., 1. o.) 31. cikke (2) bekezdésének megsértésére alapított jogalap.